Ašutis
Ašutis – upelis vakarų Lietuvoje, Šilalės rajone, Lokystos kairysis intakas (Jūros baseinas). Prasideda prie Pakasokio kaimo. Teka į pietus, pietryčius per Balsius, Šilus, Šilalę. Įteka į Lokystą 14,2 km nuo jos žiočių, Šilalėje. Intakai: Nerotas, Balčia (kairieji). Upė patvenkta ties Balsiais (5,2 km nuo žiočių) ir Šilale. Upėvardis kildinamas nuo augalo pavadinimo ašutis („nelaboji svidrė“), plg. ašutas („arklio uodegos ar karčio plaukas“).